Poésies de Marie de France (Roquefort)/Fable LVI
# Poésies de Marie de France (Roquefort)/Fable LVI

### FABLE LVI.

Ci nus racunte ke un Leus En une grave jut tut sens ; Desouz la kewe à-val li entre Uns Carbos desi en sun ventre.

Li Lox saut sus, si s’ewella Moult anguoissousement cria, Tant se witra et tant salli Qe li Escharboz s’en issi. Qant li Leus l’esgarda et vit Mult li turna à grant despit10 Halas ! fait-il, dolanz, chétis, Qui dedens mei t’esteies mis ; Li Ascharboz a respundeu, Par foi, fet il, ce est bien seu Ke geo vail assez miex de tei, Qant tu demeines tel bouffei. Car assanble ta cumpaignie. E çax qui te aunt en aïe E jeo rassenblerai ma gent E mes amis è mes parent.20

Demain tenruns une bataille Enmi cest chans trestut sans faille. Li Louz l’a ensi otreié, Pur ses aidanz a enveié Li Escarboz manda les Eiz Qu’il n’en i a un seul remeiz, Ne grosse Mouske, ne Wibet, Ne lunge Wespe, ne Cornet. Qant il se durent aprismier Li Leus volst les siens enssengnier ;30 Cunssel, ce dist, lor estuet prenre S’il se woelent vers ax deffenre ;

Chascun cuvient garder sa kewe U il ira à male weuwe. Li Chiers li dist : or nus benduns, De cele part nus estupuns Q’il n’i puisse par là entrer ; Dunc purruns plus séur aler. Enssi l’unt fait communalment, Bendez se sunt mult fermement.40 Mais kant ce vint à l’asenblée, Une Wespe s’est désseurée, Si puint le Chirf par les costéz ; Et il sailli si effréez Qu’il se mesmit vileinement Et la bende desrunt è fent. Ce dist li Lox qui esteit près Seignur, pur Diex, ni estuns mès Mult pur nus est mésavenu

Qant li loien sunt desrumpu ;50 Fuions nus en hastiwement Se nus i demouruns noient N’i aura jà un seul de nous Qui sos la coë n’en ait dous.

Cest essanple nus dist de çax Qui mesprisent les menurs d’ax, Tant les avilent par lur dis Q’au besong les voit-um hounis. Car melx se sevent cil aidier Là ù il unt grègnur mestier60 Que ciaus qui les vunt despisant Qui sunt si lunc è gros è grant.

* ↑ La Fontaine, liv. II, fable ix, le Lion et le Moucheron. AEsop., fab. cxlix. Le Grand d’Aussy, Fabliaux, in-8ᵒ, tom. IV, p. 209.
* ↑ Un loup s’était couché sur le sable et pendant son sommeil un escarbot se plaçant sous sa queue lui entra dans le fondement.
* ↑ Lieu sablonneux, bord d’une rivière.
* ↑ Kewe, queue, cauda.
* ↑ À force de se remuer et de sauter, l’escargot sortit.
* ↑ Sortit, partit, s’en alla.
* ↑ Chétis, malheureux, infortuné, misérable, captivus.
* ↑ Il est bien connu que je vaux mieux que toi.
* ↑ Orgueil, fierté, bruit, rumeur, vacarme.
* ↑ Rassemble tes gens et ceux qui peuvent t’aider.
* ↑ Aide, secours d’adjuvamentum.
* ↑ Tenir une bataille, c’est la présenter.
* ↑ Amis, compagnons.
* ↑ L’escarbot invita les abeilles ou mouches à miel, et pas une ne manqua à cet appel, de même que toutes grosses mouches, telles que le taon ou frelon, la longue guêpe, et le Bourdon.
* ↑ Les manuscrits portent gibet, guibet, huibet, juinquet, wibet.
* ↑ Approcher.
* ↑ Estuet prenre, convient prendre.
* ↑ Vers ax, envers, contre tes ennemis.
* ↑ Il est important de garantir sa queue, celui qui n’aura pas ce soin, deviendra l’objet de la risée commune.
* ↑ Le cerf.
* ↑ Communalment, d’un commun accord.
* ↑ Une guêpe s’est éloignée, séparée.
* ↑ Elle pique si fortement les côtés du cerf qu’il saute de frayeur, se salit vilainement et rompt les rangs.
* ↑ Ne restons pas davantage.
* ↑ Si nous restons plus long-temps.
* ↑ Just en une granche toz seuz.
* ↑ Uns eschargot jusques au ventre.
* ↑ De tel beste ot moult grant despit.
* ↑ Trestouz celx qui sont en t’aïe.
* ↑ L’Escharbot a les siens mandez N’i avoit nul felon remez. Nota. Au lieu de felon on trouve aussi fourlon, malott.
* ↑ Qar li lien en est rompu.
* ↑ Q’au grant besoing les ont honis.
